3 Bedroom House for sale in Freemanville | T999075 | Private Property
Back to Freemanville Property For Sale > North West > Klerksdorp > Freemanville > T999075
Nuut oorgedoende huis met woonstel, kuierarea en swembad. Hierdie 3 slaapkamer woning is in die proses om oorgedoen te word. 3 badkamers, verskeie leefareas, houtraam skuifdeure en ''n groot swembad.Skakel agent vir meer inligting
4 Bedroom House in Freemanville Nuuskommentaar: Wie dorings saai, sal distels maai | Maroela Media
Pres. Jacob Zuma. Argieffoto: Flickr/GovernmentZA
Die ou, byna vergete spreekwoord, wie dorings saai sal distels maai, kan gerus weer afgestof word. Ons land beleef ŉ vloedgolf van gevalle waar “verdraagsaamheid, of selfs steun aan chaos,” onhanteerbaar geword het. Of dit nou die wyse is waarop die ANC se parlementêre koukus pres. Jacob Zuma deur die Nkandla-sage gekussing het wat nou waarskynlik daartoe gaan lei dat die koukus sy hantering van die kwessie hersien en of dit nou die beskerming van tydelike Pikitup-werkers teen stakende werkers is.
Op die oomblik is ŉ proses in die ANC aan die gang om die bande tussen pres. Jacob Zuma en die Guptas te “hanteer”. Aangesien dit grootliks in die geheim plaasvind, lyk dit van buite na ŉ proses om ŉ heksebrousel op te dis, terwyl hoopvolles hoop dat dit eintlik ŉ baie slim en strategiese proses sal wees om Zuma in die pad te steek. Die probleem is dat die spore al jare terugloop en nooit vasgevat is nie. Die dorings het wortel geskiet en die distels staan vol in die blom.
Met die onlangse studente-onluste het dr. Theuns Eloff, oud-rektor van die NWU, onthul die regering het tydens ŉ vorige rondte onluste druk uitgeoefen om nie teen die oortreders op te tree nie. Dié distels word nou gemaai.
Bykans geen staking of optog in Suid-Afrika het geen moontlikheid dat intimidasie, aanranding, vandalisme of rommelstrooiing sal plaasvind nie, terwyl die Grondwet slegs vir vreedsame protes voorsiening maak.
Die Belgiese joernalis, Petra Janboers, volg min of meer dieselfde gedagtegang. In ŉ artikel in De Standaard, Belgen zien nu ook dat chaos niet werkt, verwys sy na die voorval die naweek, toe ŉ groep van sowat 450 swartgeklede gopse (sy gebruik die woord “hooligans”) die Beursplein bestorm het, waar naasbestaandes van die onlangse IS-bomaanslae kerse gebrand en die tragedie gedenk het.
Die groep het onder andere nie-blanke treurendes rassistiese aanmerkings toegesnou. Die polisie het hulle met onder meer waterkanonne uitmekaar gejaag.
Janboers neem die lesers op ŉ geskiedenisvlug na voorvalle van chaos en selfs groot lewensverlies in België, waar die owerhede lomp en verdraagsaam opgetree het. Veral in die gebied Brussel word nie net “institusionele wanorde” verlief geneem nie, maar baie vind dit selfs “sjarmant”. Nou, meen sy, is dit hoog tyd om na “orde van die dag” oor te slaan.
In Suid-Afrika groei die gevoel onder radikales dat die grondwet gewysig moet word. Hulle argumenteer die huidige grondwet was die produk van sy tyd, maar gebreke daarin kom nou aan die lig, wat verhinder dat welvaart en grondbesit sommer met pennestrepe “reggestel” kan word. Dit lyk of hierdie groepering ook ŉ “sjarmantheid” in chaos sien, terwyl graderingsagentskappe hard om meer orde te verseker.
Nie almal in Suid-Afrika is ewe gediend met die “sjarmante chaos” nie en die fenomenale opkoms van die burgerregte-organisasie, AfriForum, is ŉ klinkklare bewys hiervan. Nog ŉ bewys is die steun wat die Solidariteit Beweging se Plan B by die publiek en meningsvormers kry.
Herman, as jy my een protesaksie in Suid-Afrika, wat nie in chaos ontaard het nie en suksesvol was, kan wys, gee ek jou ‘n Nobel prys. Daar is twee moontlike redes hiervoor. Die eerste is dat die protesteerders nie hul punt kan oordra op ‘n beskaafde manier nie en die tweede is omdat hulle weet dat chaotiese en gewelddadige optrede die enigste manier is om hul sin te kry. Die fout lê ook nie altyd by die molesmakers nie. In sommige gevalle het hulle vreedsame vertoë geen positiewe gevolge gehad nie. Dit laat regtig net een effektiewe metode om hul klagte tuis te bring en dit is om chaos te skep. Detente is iets wat nie in Suid-Afrika werk nie.
Weereens: AS die ANC Zuma in die pad steek, is dit daardie selfde ANC wie die volgende staatshoof aanstel, wie dalk ook ‘n Zuma mag wees. Niks om na uit te sien nie.
Die verwysing na veranderinge die grondwet is kommerwekkend, maar die ANC het nie die meerderheid wat nodig is om dit te wysig nie, en die EFF nog minder. Indien die EFF die ANC sou saamwerk om die grondwet te verander, het hulle ‘n gemaklike tweederde meerdeheid wat hulle sal toelaat om te maak en breek nes hulle wil.
Die ANC en EFF is familie wie huismoles gehad het. Indien die ANC in die komende verkiesing ‘n aantal rade sou verloor – en dit is heeltemaal moontlik – en dan met die EFF sou saamwerk om beheer oor daardie rade te behou, sal die EFF verseker sy eie eise vir samewerking stel, en dit mag die grondwet behels. Dit gaan dalk ‘n koalisie tussen die ANC en die DA kos om so ramp te voorkom. Nie dat daardie twee partye se beleid te veel verskil nie, so tong in die kies.
‘n Mooi ramp, en een waaraan Theuns Elof wie in die artikel geneom word, help onderhandel het.
‘n Mooi ramp, en een waaraan Theuns Elof wie in die artikel genoem word, help onderhandel het.
In Afrikaans: Wie wind saai sal storms maai.
Dankie Derek. Ek en my vrou het gisteraand ook die paar boeke wat ons het, oa dié v Anton Prinsloo, opgekyk en ook net “Wie die wind waai, sal storms maai” gekry. Dit kom blykbaar van die Enegls, He who sows the wind, will reap the whirlwind.”
Omdat ek die distel-storie nie self uitgedink het nie, maar ook glad nie kan onthou waar ek daaraan gekom het nie, het ek gaan Google of dit dalk ‘n streekverskynsel is. Ek het vasgestel die Nederlanders het ‘n ou gesegde, Distels maaien, is distels zaaien. Daar is ook ‘n paar variasies. Ek gaan die storie verder opvolg.
Behalwe distels saai ou Zoempas ook baie wildehawer. Die problem is net, die 20 of 30 plantjies wat opgekom het moet deur die belastingbetalers onderhou word.